Diari Oficial de la Generalitat Valenciana


Sumari del DOGV 6522, del 17-05-2011 (2011/5479)

RESOLUCIÓ de 10 de maig de 2011, del conseller de Solidaritat i Ciutadania, per la qual es concedixen i es dóna publicitat a les ajudes destinades a la realització de projectes dirigits a la integració social de persones immigrants per a l'exercici 2011.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6522

Data del DOGV
:   17-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/5479


Data del document
:   10-05-2011

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de maig de 2011, del conseller de Solidaritat i Ciutadania, per la qual es concedixen i es dóna publicitat a les ajudes destinades a la realització de projectes dirigits a la integració social de persones immigrants per a l'exercici 2011. [2011/5479]
Vistes les sol·licituds d'ajuda presentades a l'empara de l'Orde 23/2010, de 30 de novembre, de la Conselleria de Solidaritat i Ciutadania, per la qual es regulen i convoquen ajudes destinades a la realització de projectes dirigits a la integració social de persones immigrants per a l'exercici 2011 (DOCV 6412, de 7 de desembre).
Vista la proposta de concessió i denegació de les ajudes que eleva la comissió avaluadora creada a l'efecte, en compliment d'allò que s'ha preceptuat en la base deu de l'annex I de l'esmentada orde de convocatòria.
Per raó de les competències atribuïdes pel Reglament Orgànic i Funcional de la Conselleria de Solidaritat i Ciutadania, aprovat per Decret 91/2010 de 21 de maig, del Consell (DOCV 6274, de 25 de maig), i d'acord amb el que preveu la base onze de l'annex I de la referida orde de convocatòria, resolc:
Primer
Aprovar la concessió de subvencions a les entitats que figuren en l'annex I de la present resolució per a la realització en l'exercici 2011 dels projectes dirigits a la integració social de persones immigrants inscriptibles en la modalitat A i pels imports que en este annex s'indiquen.
Segon
Aprovar la concessió de subvencions a les entitats que figuren en l'annex II de la present resolució per a la realització en l'exercici 2011 dels projectes dirigits a la integració social de persones immigrants inscriptibles en la modalitat B i pels imports que en este annex s'indiquen.
Tercer
Denegar les sol·licituds de subvenció de les entitats relacionades en l'annex III de la present resolució, pels motius que s'indiquen.
Quart
El règim de pagament de les ajudes, d'acord amb l'habilitació establida en l'apartat 1 de la base dotze de l'orde de convocatòria, serà el que disposa l'article 34.1 c) 2n, de la Llei 17/2010, de 30 de desembre, de Pressupostos de la Generalitat per a 2011.
En conseqüència, podrà pagar-se de forma anticipada, una vegada concedides les ajudes, fins al 60 per cent del seu import. El 40 per cent restant es pagarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.
El termini per a la presentació de la documentació justificativa del pagament del 60 per cent de l'import de la subvenció concedida finalitzarà el 28 d'octubre de 2011 i el del 40 per cent restant i el de presentació de la memòria tècnica el 4 de gener de 2012.
En el cas que no es presente la justificació en els terminis indicats, l'entitat beneficiària perdrà el dret a la subvenció i procedirà el reintegrament de les quantitats percebudes, en compliment del que disposa la base catorze de l'Orde de 30 de novembre de 2010.
Cinqué
D'acord amb el que disposa l'apartat 2 de la base dotze de l'orde de convocatòria, en concordança amb el que establix el paràgraf segon de l'apartat 3.A), apartat b) de l'article 47 bis del Text Refós de la Llei d'Hisenda Pública de la Generalitat Valenciana, no s'exigirà a les entitats beneficiàries la constitució de garantia per bestretes de pagament, ja que cap dels programes subvencionats supera els imports que en dita normativa exigirien la dita constitució.
Sisé
El pagament d'estes subvencions es realitzarà a càrrec de les dotacions pressupostàries de les línies de subvenció T7672000 (modalitat A) i T7674000 (modalitat B) de la secció, servici i programa 86.62.92.336.21.8 del Pressupost de la Generalitat per a l'exercici 2011.
Contra la present resolució, que posa fi a la via administrativa, pot interposar-se recurs potestatiu de reposició davant del mateix òrgan que l'ha dictat, en el termini d'un mes comptador des de l'endemà a la seua publicació en el Diari Oficial de la Comunitat Valenciana, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la seua publicació, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, i els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puguen interposar qualsevol altre que estimen pertinent.
València, 10 de maig de 2011.- El conseller de Solidaritat i Ciutadania: Rafael Blasco Castany.